google/wiki40b huggingface dataset:
Châteauneuf-de-Gadagne

Poloha

Obec má rozlohu 13,48 km². Najvyšší bod je položený 124 m n. m. a najnižší bod 41 m n. m.

Obyvateľstvo

Počet obyvateľov obce je 3 249 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dramaturg

Dramaturg je osoba, ktorá v dnešnej terminológii, predstavuje literárneho a divadelného poradcu režiséra či osoby zodpovednej za prípravu divadelnej inscenácie.

V divadle

Pokiaľ má dramaturg svoje stále miesto v divadle, jeho úlohou je predovšetkým vyberať hry do programu, podľa aktuálnosti alebo inej potreby, prípadne kombinovať texty zvolené pre určitú inscenáciu.
Dramaturg ďalej obstaráva dokumentáciu o diele a jeho súvislostiach. V niektorých prípadoch rediguje bulletin - program bohatý na dokumenty v kontexte dramatického diela.
Jeho úlohou je adaptovať text alebo ho modifikovať (montáž, koláž, škrty a opakovanie pasáží), prípadne text samostatne alebo v spolupráci s režisérom preložiť. Dramaturg by mal odkryť významové spojenia (súvislosti) a vpísať interpretáciu dramatického diela do nejakého celkového kontextu doby, či už sociálneho, politického alebo ekonomického.
Dramaturg sa aj aktívne zúčastňuje skúšobného procesu a pôsobí ako prvý kritik predstavenia. Nakoniec je jeho úlohou zaistiť spojenie inscenácie s potenciálnym publikom.

Hudobný dramaturg

Hudobný dramaturg má za úlohu výber hudby, ktorý sa bude hrať v rádiu. Dramaturg Rádia_FM Daniel Baláž proces opísal takto: „V prvom rade počúva strašne veľa hudby. Je logické, že čím viac hudby pozná, tým sa zvyšuje šanca niečo vhodné vybrať a zaradiť do playlistu. Ide však o dlhý proces, ja v prvom rade konkrétnu hudbu vyberiem, zadovážim a začlením do archívu RTVS. Musí to spĺňať isté legislatívne normy, pieseň musí mať pridelené katalógové číslo. Neskôr ju stiahnem do našej databázy a určím rozličné atribúty, napríklad v akom čase sa bude hrávať a ako často. Je to komplikované aj po technickej stránke.“
Chyžné

Polohopis

Obec leží v juhovýchodnej časti Slovenského rudohoria.

Dejiny

Prvá písomná zmienka o obci je z roku 1427, bola uvedená ako Hyznow.  Obyvateľstvo sa zaoberalo baníctvom, hutníctvom, povozníctvom, sčasti pálením dreveného uhlia a chovom oviec. V roku 1846 zriadil Juraj Heinzelmann na hranici chotára Chyžnianskej Vody zlieváreň, ku ktorej neskôr prikúpil licinsku, nandražskú a rákošskú železorudnú baňu a založil Helzelmannovu železiarsko-banskú spoločnosť, ktorá bola pre obyvateľstvo obce základným zdrojom pracovnej príležitosti až do 1. polovice 20. storočia.

Rímskokatolícky kostol Zvestovania Panne Márii

Miestny rímskokatolícky kostol je ranogotická jednoloďová stavba s kvadratickým ukončením presbytéria z 2. polovice 13. storočia. Nachádza sa v opevnenom areáli uprostred obce. V interiéri sa nachádza neskorogotický oltár z dielne Majstra Pavla z Levoče. Presbytérium je pomaľované freskami zo 14. storočia, ktoré zobrazujú Zvestovanie Panne Márii, Narodenie Ježiša a Kľaňanie sa troch kráľov. Stavba je hodnotná vzácnou jednotou gotickej architektúry, pôvodnej freskovej výmaľbou a pôvodným gotickým zariadením. Pri kostole stojí drevená zvonica z 18. storočia.

Evanjelický kostol

Počas protireformácie bol pôvodný gotický kostol evanjelikom odobraný. Nový kostol je tolerančná jednoloďová stavba so segmentovo ukončeným presbytériom a predstavanou vežou z rokov 1785-1786. Veža ukončená barokovou helmicou s laternou pochádza z roku 1823. V rokoch 1833 až 1887 bol miestnym evanjelickým farárom národovec, básnik Samuel Tomášik.
Pleistocén

Postavenie v systéme a hranice

Názov pleistocén zaviedol r. 1836 Charles Lyell. Pojem dilúvium zaviedol r. 1823 W. Buckmann.
V starších systémoch bol definovaný tak, že sa začal pred 1,806 miliónmi rokov a skončil pred 10 000 rokmi resp. 11 800 rokmi. Neskôr bola dolná hranica pleistocénu krátky čas sporná a v roku 2009 Medzinárodná komisia pre stratigrafiu rozhodla, že dolnú hranicu presunie na začiatok štvrtohornej ľadovej doby, t. j. začiatok pleistocénu je pred 2,588 miliónmi rokov. K pleistocénu bol pridaný stupeň gelas, pôvodne vrchná časť pliocénu.
S týmto novo definovaným začiatkom v systéme Medzinárodnej komisie pre stratigrafiu splýva dolná hranica pleistocénu s dolnou hranicou kvartéru a s dolnou hranicou (štvrtohornej) ľadovej doby.

Charakteristika (pre definíciu s dolnou hranicou 1,806)

Ako rozhodujúci činiteľ, všestranne ovplyvňujúci faunu, flóru, podnebie, morfológiu povrchu a i. vystupuje štvrtohorné zaľadnenie.
V pleistocéne vyhynuli obrovské cicavce a dokončila sa evolúcia moderného človeka (homo sapiens). Z druhov rodu človek v pleistocéne žili Homo sapiens, neandertálec, Homo heidelbergensis, Homo erectus a Homo antecessor
Vernon (Eure)

Poloha

Obec má rozlohu 34,92 km². Najvyšší bod je položený 148 m n. m. a najnižší bod 10 m n. m.

Obyvateľstvo

Počet obyvateľov obce je 24 772 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Grez-en-Bouère

Poloha

Obec má rozlohu 27,29 km². Najvyšší bod je položený 122 m n. m. a najnižší bod 64 m n. m.

Obyvateľstvo

Počet obyvateľov obce je 994 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Villeneuve-la-Guyard

Poloha

Obec má rozlohu 16,62 km². Najvyšší bod je položený 158 m n. m. a najnižší bod 52 m n. m.

Obyvateľstvo

Počet obyvateľov obce je 3 222 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Champvans (Haute-Saône)

Poloha

Obec má rozlohu 7,15 km². Najvyšší bod je položený 246 m n. m. a najnižší bod 188 m n. m.

Obyvateľstvo

Počet obyvateľov obce je 212 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pisznice-barlang

Pisznice-barlang (doslova Jaskyňa Pisznice; iné názvy: Pisznicei-barlang, Bőregér-lyuk, Nagy-pisznicei-barlang, Priesnitz-barlang, Piszlice-barlang, Pisznyicei hévizes barlang, Pisznyice-barlang) je jaskyňa nachádzajúca sa na severe Maďarska, pri meste Héreg a Lábatlan, v strednej časti pohoria Gerecse na jeho južnej strane v nadmorskej výške 466 m n. m., pod rovnomenným vrchom (546 m n. m.).
Je vápencového pôvodu s dĺžkou približne 500 m. Vznikla v období Trias. Krasový charakter jaskyne dokazujú veľkolepé kupoly. Kvapľová výzdoba jaskyne je žiaľ často poškodená vandalmi. Charakteristikou jaskyne sú skoro horizontálne rovnobežné chodby usporiadané nad sebou a vedľa seba.
Jaskyňa je stálym zimným, a občasným letným sídlom mnohých, aj zriedkavých druhov netopierov.
Slovo Pisznice pochádza zo slovanského Pisnice, Pěsnica (porov. čes. Písnice, slovinské Pesnica a podobne).
Malý Javorový štít

Topografia

Od Javorového štítu ho delí Javorová škára, od Kresaného rohu sedielko Malý Závrat. Na sever vysiela dlhý hrebeň Javorových veží, ktorý končí masívom Javorinskej Širokej. Tam ho od Zadnej Javorovej veže oddeľuje Zadné Javorové sedlo. Južnou stenou spadá do Veľkej Studenej doliny, sutinovým svahom na západ do doliny Rovienok a severnou stenou do Javorovej doliny. Severná stena je súčasťou tzv. Javorového múra.
Zoltán Horváth

Profesionálna kariéra

Vyštudoval Pedagogickú fakultu Univerzity Komenského. V rokoch 1989 - 1991 pôsobil ako vedúci strediska "Bystrica" Galanta, Reštaurácie, š. p. Galanta. Od roku 1991 do roku 1998 bol konateľom spoločnosti. V roku 1998 sa stal zástupcom prednostu Okresného úradu v Galante.

Stranícka úroveň

V rokoch 1994 – 1999 bol podpredseda okresnej rady strany SDKÚ. Od roku 2000 je predsedom mestského zastupiteľstva strany, okresným koordinátorom SDKÚ a podpredsedom regionálneho predsedníctva SDKÚ.

Celoštátna úroveň

Zoltán Horváth bol zvolený za poslanca NR SR vo volebnom období 2002 – 2006  z 21. miesta za SDKÚ a stal sa členom Výboru NR SR pre pôdohospodárstvo, Osobitného kontrolného výboru NR SR na kontrolu činnosti SIS a Výboru NR SR pre sociálne veci a bývanie.
Gymnázium (Bratislava, Pankúchova 6)

Študijné zameranie

Gymnázium pripravuje absolventov na štúdium na vysokých školách v triedach s päťročným štúdiom, ktoré sa orientuje na bilingválne štúdium (7902 J 74; druhý vyučovací jazyk je angličtina) a triedy osemročného štúdia oplývajú študijnými zameraniami ekológia a cudzie jazyky (7902 J 16).

Riaditelia školy

Súčasnou (2019) riaditeľkou školy je PaedDr. Zuzana Butler.
Slovensko má talent

Vysielanie

Show Slovensko má talent vysielala televízia Markíza každú nedeľu o 20:00 ako hlavnú časť prime-time vysielania v období od 21. septembra 2008 do 7. decembra 2008. Obsahovala dvanásť epizód, z toho 5 castingov v divadlách, "Deliberation" ("Veľký tresk"), 5 semifinálových kôl a finálové kolo.

"Post-talentové" vysielanie

TV Markíza ešte aj po skončení Slovensko má talent uviedla tri ďalšie programy súvisiace z Talentom: konkrétne Slovensko má talent s podtitulom "Talenty, ako ste ich ešte nevideli", ďalší špeciál 21. decembra – zostrih najlepších talentov zo zahraničných verzií formátu Got Talent. Svoj ťažiskový projekt Markíza tradične využije aj v posledný deň roka – hlavná silvestrovská šou ponesie názov Slovensko má Silvester 2008, ladená bola v talentovom duchu.
Trojuholníkový motor

Trojuholníkový motor je trojvalcový alebo trojradový, trojhriadeľový dvojpiestový spaľovací motor s protibežnými piestami. Priečny rez motora má tvar trojuholníka, pričom cez jeho vrcholy prechádzajú kolmo na rovinu rezu osi kľukových hriadeľov, strany trojuholníka tvoria valce (rady valcov) a v každom z nich sú 2 piesty (spolu 6). Ak je motor len trojvalcový, patrí zároveň do skupiny plochých motorov.
Vauréal

Poloha

Obec má rozlohu 3,46 km². Najvyšší bod je položený 122 m n. m. a najnižší bod 22 m n. m.

Obyvateľstvo

Počet obyvateľov obce je 16 059 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Japantown (Vancouver)

Japantown, známy aj ako Little Yokohama, či Little Tokyo bola mestská časť v kanadskom meste Vancouver, ktorú obývali japonskí emigranti. Nachádzala sa na sever od Chinatownu. Začiatkom 20. storočia na ňu zaútočili členovia Ligy za vylúčenie Ázijcov, ktorí vypálili časti Chinatownu. Japantown bol pred týmito násilníkmi varovaný a jeho obyvateľom sa podarilo zabrániť členom Ligy v ničení ich obchodov.
Počas druhej svetovej vojny, keď boli kanadskí občania japonského pôvodu internovaní v táboroch a ich majetok skonfiškovaný, prestal byť Japantown čisto japonským etnickým územím. Aj keď sa doňho po skončení vojny niektorí Japonci vrátili, ich komunita sa už nikdy neobnovila. Jeho územie je teraz súčasťou mestskej časti Downtown Eastside.
Pozdĺž ulice Powell Street stále existuje zopár odkazov na bývalú japonskú štvrť. Buddhistický chrám Vancouver Buddhist Church, ktorý v minulosti slúžil ako Japonský metodistický kostol. Pred vypuknutím boomu otvárania japonských reštaurácií v 80. rokoch, sa na Powell Street nachádzali dve jediné japonské reštaurácie vo Vancouveri.
V parku Oppenheimer Park sa koná každý rok dvojdňový pouličný festival Powell Street Festival.

Nový Japantown

Na ulici Alberni Street, medzi ulicou Burrard Street a mestskými časťami West End a downtown vznikla rozširujúca sa enkláva japonských maloobchodov a reštaurácií. Táto oblasť sa niekedy označuje ako New Japantown, alebo Little Ginza.
Táto oblasť je na vzostupe už 20 rokov. Nachádzajú sa v nej luxusné reštaurácie, tanečné kluby, karaoke bary, obchody a butiky so značkovým zbožím. Sú často navštevované návštevníkmi mesta a turistami z Japonska, ktorí hľadajú tovar a suveníry za vyjednanú cenu, podobnú cenám v Tokiu, alebo v Ósake.
Rothois

Poloha

Obec má rozlohu 3,18 km². Najvyšší bod je položený 187 m n. m. a najnižší bod 160 m n. m.

Obyvateľstvo

Počet obyvateľov obce je 199 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pravouhlý trojuholník

Pravouhlý trojuholník je taký trojuholník, ktorého jeden vnútorný uhol je pravý.

Označenie

Strany pravouhlého trojuholníka a, b susediace s pravým uhlom sa označujú ako odvesny, strana protiľahlá ku pravému uhlu c sa označuje ako prepona.
Rantzwiller

Poloha

Obec má rozlohu 5,47 km². Najvyšší bod je položený 358 m n. m. a najnižší bod 292 m n. m.

Obyvateľstvo

Počet obyvateľov obce je 794 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mezőcsátsky obvod

Mezőcsátsky obvod (maď. Mezőcsáti kistérség) je bývalá administratívna jednotka v Maďarsku na juhu Boršodsko-abovsko-zemplínskej župy. Jeho sídlom bolo šesťtisícové mesto Mezőcsát. Obvody boli zavedené v roku 1994 a zanikli v roku 2014, kedy ich nahradili okresy.
Cupcake

Cupcake (čítaj: kapkejk) je torta malých rozmerov určená spravidla pre jednu osobu, ktorá môže byť pečená v malom tenkom papierovom alebo hliníkovom obale. Rovnako ako u väčších tort, ako dekorácia môže slúžiť cukrová poleva a ďalšie ozdoby, napríklad cukrovinky.

Recepty

Na výrobu štandardného cupcake sa používajú rovnaké základné ingrediencie ako pri tortách väčších rozmerov: maslo, cukor, vajcia a múka. Takmer každý recept na zhotovenie vrstvenej torty môže byť použitý aj na cupcake. Zmes pripravovaná na pečenie môže byť dochutená inými surovinami ako sú hrozienka, lesné plody, orechy či kúsky čokolády. 
Vzhľadom na ich menšiu veľkosť sa pečú oveľa rýchlejšie ako normálne torty. Pri pečení sa ich objem najprv zväčšuje v dôsledku produkcie oxidu uhličitého, no následne po vychladení môžu klesnúť.
Cupcakes môžu byť zdobené polevou alebo inými dekoráciami a tiež sa plnia polevou, ovocím či krémom. Pekári, ktorí pečú v menších množstvách, zvyčajne lyžicou alebo nožom vydlabú do vrchnej časti menší otvor, ktorý naplnia. Ďalšou metódou je do stredu košíčkov vložiť vrecko na pečenie. V komerčných pekárňach sa môžu plniť injekčnou striekačkou. Komplikovane zdobené košíčky sú obľúbené aj pre zvláštne príležitosti.
Ján Karel

Životopis

Narodil sa 28. októbra 1924 v Udavskom. Navštevoval SPŠ Stavebnú v Prešove. Po maturite odišiel študovať architektúru do Bratislavy. Neskôr pokračoval v štúdiu na Vysokej škole architektúry a pozemného staviteľstva Karlovej univerzity v Prahe. Vyše štyridsať rokov bol učiteľom na Strednej priemyselnej škole stavebnej v Prešove. Po skončení hráčskej kariéry sa stal trénerom mládeže. Zomrel 11. novembra 2005.

Reprezentačná kariéra

V roku 1953 odohral tri reprezentačné zápasy. Nastúpil proti Rumunsku (2:0), Bulharsku (2:1) a Švajčiarsku (5:0).

Klubová kariéra

S organizovaným futbalom začal v prešovskom klube Slávia, kde sa stal v roku 1940 dorasteneckým majstrom Slovenska. Hrával na pozícii útočníka. Neskôr pôsobil v klube ŠK Bratislava kde nastupoval iba za "B" tým. Následne prestúpil do pražskej Sparty, potom do Českých Budějovice a naspäť do Sparty, kde ešte celú jar 1949 odohral v útoku. Potom už dostával šancu ako stredný obranca.

Od roku 1950 do roku 1956 bol pilierom zadných radov Prešova, v ktorom vynechal iba jedno ligové stretnutie pre zranenie kolena. Podľa štatistických údajov ich bolo 146. Ján Karel sa tak po útočníkovi Ladislavovi Pavlovičovi a obrancovi Františkovi Semešim stal tretím reprezentantom Česko-Slovenska priamo z prešovského dresu (Tatran). Na jar 1957 prestúpil za bratom Jozefom do Košic, kde skončil ako 35-ročný. Nakoniec ešte pôsobil ako hrajúci tréner v Michalovciach.
Montaud (Hérault)

Poloha

Obec má rozlohu 12,92 km². Najvyšší bod je položený 210 m n. m. a najnižší bod 51 m n. m.

Obyvateľstvo

Počet obyvateľov obce je 928 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Charroux (Allier)

Poloha

Charroux má rozlohu 10,43 km². Najvyšší bod je položený 426 m n. m. a najnižší bod 291 m n. m.

Obyvateľstvo

Charroux má 385 obyvateľov (2009).
Graf vývoja obyvateľstva:
Zdroje: INSEE
Sénéchas

Poloha

Obec má rozlohu 14,86 km². Najvyšší bod je položený 644 m n. m. a najnižší bod 241 m n. m.

Obyvateľstvo

Počet obyvateľov obce je 228 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Yard

Dejiny

Podľa tradície yard historicky údajne odpovedal vzdialenosti medzi špičkou nosa a vztýčeným palcom natiahnutej ruky anglického kráľa Henricha I. V rôznych častiach sveta, vrátane USA, boli v minulosti používané rôzne definície yardu. Súčasná definícia súvisiaca so sústavou SI je kompromisom medzi nimi.
Yard je nepriamo dodnes používaný v mnohých štátoch, lebo jeho pomocou sú stanovené niektoré rozmery futbalového ihriska.
General Motors

História

Firma bola založená v roku 1908, v meste Flint, Michigan. Firma má po celom svete viac ako 216 000 zamestnancov.
Venus (pieseň, Lady Gaga)

O piesni

Gaga 10. októbra 2013 na twitteri potvrdila, že „Venus“ bude druhým singlom z albumu a až do jeho vydania na Twitteri zdieľala ukážky a úryvky z piesne ako napríklad "Take me to your planet / take me to your leader / take me to your Venus". Lenže po vydaní pôvodného prvého promo singla „Do What U Want“, ktorý mal celosvetový úspech, sa Gaga rozhodla urobiť ho druhým oficiálnym singlom a „Venus“ sa tak stal iba propagačným singlom. K Venus bol natočený videoklip, ktorý režíroval Ruth Hogben. Ten spolupracoval s Gaga aj na jej turné The Monster Ball Tour. Časť piesne "Venus" odznela vo videoklipe s názvom G.U.Y - An ARTPOP Film.

Živé vystúpenia

Gaga prvýkrát s piesňou Venus vystúpila v klube G-A-Y v Londýne dňa 26. októbra 2013. Ďalšie predstavenie bolo 27. októbra 2013 v britskom X-Factore spoločne so singlom „Do What U Want“. Dňa 8. novembra 2013 sa vysielala epizóda britskej relácie The Graham Norton Show, kde Gaga opäť vystúpila s Venus a Do What U Want. Ďalej bola pieseň predstavená na oslave vydania albumu, ArtRave. Venus zaznela aj v špeciálnom programu stanice ABC: Lady Gaga and the Muppets 'Holiday Spectacular. Naživo pieseň predviedla aj v Japonsku na začiatku decembra.
Kvesta

Kvesta (zo špan. cuesta - kopec, stráň) je asymetrický vrchol hory alebo horského hrebeňa, tvoreného mierne naklonenými vrstvami hornín. Na jednej strane kvesty je príkry svah – čelný svah (escarpement) – z ktorého kolmo vystupujú obnažené horninové vrstvy, zatiaľ čo na druhej strane kvesty je dlhší mierny svah – tylový svah – tvorený vrstevnou plochou.
Toky stekajúce po escarpmente označujeme ako resekventné, naopak toky stekajúce v súlade s vrstevnými plochami označujeme ako konsekventné.
Kosmova kronika

Kosm(as)ova kronika alebo Kosm(as)ova kronika česká (lat. orig. Chronica Boemorum, v presnom preklade Kronika Čechov) je najstaršia česká kronika týkajúca sa dejín Čechov. Pôvodný text bol napísaný po latinsky a jeho autorom bol Kosmas, dekan pražskej svätovítskej kapituly.
Dompierre-sur-Authie

Poloha

Obec má rozlohu 22,73 km². Najvyšší bod je položený 101 m n. m. a najnižší bod 12 m n. m.

Obyvateľstvo

Počet obyvateľov obce je 417 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Friedrich August von Hayek

Životopis

Bol riaditeľom Rakúskeho ústavu pre výskum konjunktúry (Österreichisches Institut für Konjunkturforschung), profesorom London School of Economics a od roku 1950 profesorom Chicagskej univerzity. V roku 1947 Hayek inicioval založenie Mont Pelerin Society, ktorej cieľom je uľahčiť výmenu ideí medzi liberálnymi učencami v perspektíve posilnenia princípov slobodnej spoločnosti a ich uplatňovania. V roku 1974 mu spolu s Gunnarom Myrdalom bola udelená Nobelova cena za ekonómiu. Cena im bola udelená za „ich priekopnícku prácu v oblasti monetárnej teórie a hospodárskych cyklov a za ich prenikavú analýzu interdependencie ekonomických, sociálnych a inštitucionálnych fenoménov“. Jeho hlavným ideologickým oponentom bol John Maynard Keynes. 
V roku 1926 sa oženil s Bertou Mariou von Fritsch, prezývanou „Hella“. Mali spolu dve deti: v roku 1929 sa im narodila dcéra Christina Maria Felicitas a v roku 1934 syn Lorenz Josef Heinrich. Rozviedli sa v roku 1950. Ešte v tom istom roku sa druhou Hayekovou manželkou stala jeho sesternica Helene Bitterlich. 
Friedrich August von Hayek je pochovaný na cintoríne Neustift am Wald vo Viedni.

Práca

Hayek bol jedným z hlavných kritikov kolektivizmu v 20. storočí. Podľa neho, všetky formy kolektivizmu, aj tie založené na dobrovoľnej spolupráci, musia byť udržiavané centrálnou autoritou (štátom). Avšak Hayek si myslí, že hlavnou úlohou štátu by malo byť udržiavanie vlády práva, s čo najmenšou mierou zásahov. Vo svojej knihe Cesta do nevoľníctva (The Road to Serfdom, 1944) Hayek argumentuje, že zásahy, socializmus, si vyžadujú centrálne ekonomické plánovanie a že toto vedie ku totalitarizmu. Z knihy: "Aj keď sľub moderných socialistov za väčšiu slobodu je skutočný a úprimný, v posledných rokoch, na pozorovateľa za pozorovateľom, robia dojem nepredvídané následky socializmu, mimoriadna podobnosť v mnohých ohľadoch, ktoré sú podmienkami 'komunizmu' a 'fašizmu'".
Centrálna plánovacia autorita by musela disponovať nástrojmi, ktoré by najprv ovplyvňovali, neskôr ale až riadili spoločenský život, pretože vedomosti potrebné na centrálne plánovanie, sú zo svojej podstaty decentralizované. Je zaujímavosťou, že Keynes uznal problémy, ktoré sa v Ceste do otroctva popisujú, riešil by ich však opačne ako Hayek - ešte väčším plánovaním.
Napriek tomu, že Hayek bol obhajcom slobodného trhu, tvrdil, že štát by mal vytvárať "záchrannú sieť". Hayek do nej zahŕňal minimálny príjem, ale aj štátnu pomoc pri vytváraní sociálneho poistenia.
Anenský vrch (prírodná pamiatka)

Ochrana

Predmetom ochrany je stepná lada s výskytom chránených druhov rastlín. Zo osobitne chránených rastlín boli na tomto území zaznamenané astra spišská, kosatec nízky, veternica lesná, jasenec biely, fialka premenlivá a zlatovlások obyčajný.
Samotný Anenský vrch s nadmorskou výškou 267 metrov sa nachádza asi 2 kilometre severozápadne od Mikulova a je súčasťou geomorfologického celku Mikulovská vrchovina a podcelku Pavlovské vrchy.
Brettes

Poloha

Obec má rozlohu 12,21 km². Najvyšší bod je položený 126 m n. m. a najnižší bod 75 m n. m.

Obyvateľstvo

Počet obyvateľov obce je 200 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Káder Montreal Canadiens v sezóne 2005/06

V kádri klubu NHL Montreal Canadiens sa v sezóne 2005-06 objavilo nasledujúcich 32 hráčov:
Regniowez

Poloha

Obec má rozlohu 18,27 km². Najvyšší bod je položený 359 m n. m. a najnižší bod 302 m n. m.

Obyvateľstvo

Počet obyvateľov obce je 392 obyvateľov (2009).
Graf vývoja obyvateľstva:
Zdroje: INSEE
Champ-Dolent

Poloha

Obec má rozlohu 2,28 km². Najvyšší bod je položený 159 m n. m. a najnižší bod 135 m n. m.

Obyvateľstvo

Počet obyvateľov obce je 55 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Globalistika

Globalistika je teória skúmajúca základné otázky existencie a vývoja svetovej spoločnosti ako celku na základe multidisciplinárneho výskumu spoločenských vied a prírodných vied (zachovanie svetového mieru a otázky odzbrojenia, ekologická problematika, využívanie prirodného bohatstva, otázky populácie a zabezpečenie obyvatelstva potravinami, problém energie ap.).